दोस्त ने उधारी न चुका पाने का लगाया आरोप; चार साल पहले 50 लाख लिए थे
Nawazuddin Siddiqui Aaliya Siddiqui Domestic Violence Case Update - आलिया सिद्दीकी ने अपने एक्स हसबैंड नवाजुद्दीन सिद्दीकी के खिलाफ कई गंभीर आरोप लगाए थे। अब वो खुद एक बड़ी मुसीबत में फंस गईं हैं। कभी उनकी क्लोज फ्रेंड रहीं मंजू गढ़वाल ने उन्हें पैसों की लेन-देन में कोर्ट में घसीटा है।
आलिया सिद्दीकी ने अपने एक्स हसबैंड नवाजुद्दीन सिद्दीकी के खिलाफ कई गंभीर आरोप लगाए थे। अब वो खुद एक बड़ी मुसीबत में फंस गई हैं। कभी उनकी क्लोज फ्रेंड रहीं मंजू गढ़वाल ने उन्हें पैसों की लेन-देन के मामले में कोर्ट में घसीटा है।
मंजू का आरोप है कि आलिया ने उनके परिवार से 50 लाख से ज्यादा की रकम उधार ली थी, जो वो अब तक नहीं चुका पाई हैं। आलिया के वकील का कहना है कि आलिया की स्थिति इस वक्त ठीक नहीं है लेकिन वो जल्द ही इन पैसों को वापस कर देंगी।
फिल्म बनाने के लिए 50 लाख, चार साल से नहीं चुकाया
ये पैसों की लेनदेन का मामला चार साल पुराना है। मंजू गढ़वाल ने आलिया पर आरोप लगाते हुए कहा, 'चार साल पहले मेरे माता पिता से आलिया ने 50 लाख से ज्यादा की रकम ली थी।
उन्होंने वो पैसे एक फिल्म की प्रोडक्शन के लिए चाहिए थे। उसमें से कुछ तो उन्होंने वापस किए, मगर आज भी उन्हें मुझे साढ़े 27 लाख रुपए से ज्यादा की रकम देनी बाकी है। इसके साथ ही उस फिल्म के एग्जीक्यूटिव प्रोड्यूसर को भी उन्हें 7 लाख रुपए देने हैं।'
मंजू ने कहा, 'पिछले साल उस फिल्म की रिलीज से पहले तो आलिया की ओर चेक इश्यू किए गए, मगर वो बाउंस होते गए। फाइनली मनसे पार्टी प्रमुख शालिनी ठाकरे के यहां मीटिंग हुई।
वहां आलिया और उनके वकील रिजवान सिद्दीकी भी मौजूद थे। वहां तय हुआ कि 14 फरवरी 2023 तक आलिया मेरी रकम वापस करेंगी, पर अब मार्च का महीना भी गुजर रहा, मगर मेरे पेरेंट्स के पैसे अब तक आने बाकी है। मामला अब कोर्ट में हैं। मैंने उन्हें डिमांड नोटिस भेजा हुआ है।'
आलिया के वकील बोले- स्थिति ठीक होते ही चुका देंगे रकम
उधर, आलिया के वकील रिजवान सिद्दीकी ने बताया, 'मेरे क्लाइंट को रकम तो चुकानी है, उससे कोई मना नहीं कर रहा। चूंकि इन दिनों आलिया खुद चौतरफा क्राइसिस से गुजर रहीं हैं। ऐसे में वक्त लग रहा है। पर मंजू गढ़वाल को पैसे न लौटाने की तो कोई बात ही नहीं है।'
आर्थिक परेशानियों से जूझ रही हैं नवाज की एक्स वाइफ
सोर्सेस की मानें तो आलिया सिद्दीकी की हालत इन दिनों खस्ता है। वो मुंबई अपने नीस के यहां रह रही हैं। उन्होंने कुछ दिन पहले दैनिक भास्कर से बातचीत में बताया था, 'मैं अपनी नीस के यहां हूं, जो खुद मुंबई में अपने भाई के साथ स्ट्रगल कर रही है।
वो कॉस्टयूम डिपार्टमेंट में है तो उसके एक रूम के कमरे में हम पांच लोग रह रहे हैं। बाकी मैं लोगों से मदद मांग रही हूं जिससे इस वक्त जो सिचुएशन है, उससे खुद को और अपने बच्चों को निकाल सकूं।' रिपोर्ट्स के मुताबिक, आलिया इन दिनों इंडस्ट्री में भी काम ढूंढ रही हैं।
आलिया-नवाज की लड़ाई सड़क तक पहुंची
पिछले दिनों आलिया ने नवाजुद्दीन सिद्दीकी पर आरोप लगाया कि आधी रात को नवाज ने बच्चों सहित उन्हें घर से निकाल दिया था। आलिया ने सोशल मीडिया पर एक वीडियो शेयर किया था। इस वीडियो में उन्होंने कहा कि नवाज ने गार्ड्स की मदद से उन्हें घर में घुसने नहीं दिया।
आलिया के मुताबिक, वर्सोवा पुलिस स्टेशन से लौटने के बाद उन्हें घर के अंदर नहीं जाने दिया गया। आलिया का कहना है कि उन्हें विश्वास नहीं हो रहा है कि एक बाप अपने बच्चों के साथ ऐसा कर सकता है।
